Annija Kopštāle
Annija Kopštāle (dzimusi 1992. gada 6. jūlijā ) ir latviešu baletdejotāja. 2010. gadā mācījusies Anahaimas baleta skolā. 2011. gadā beigusi Rīgas Horeogrāfijas vidusskolu un kļuvusi par Latvijas Nacionālā baleta mākslinieci. 2010. gadā ieguvusi sudraba medaļu Zviedrijas konkursā "Stora Daldansen" un bronzas medaļu Francijas konkursā "Le concours international de danse classique de Grasse". 2013. gadā ieguvusi 2. vietu Starptautiskajā Baltijas baleta konkursā un žūrijas speciālbalvu Pekinas 2. Starptautiskajā baleta un horeogrāfijas konkursā. 2014. gadā ieguvusi sudraba medaļu Korejas Starptautiskajā baleta konkursā un diplomu Jurija Grigoroviča baleta konkursā. Savulaik bijusi arī Latvijas Kultūras ministrijas diplomande, kā arī ieguvusi Māra Liepas stipendiju. 2019. gadā tika nominēta Dejas balvai kategorijā "Klasiskās dejas dejotāja".